burgasdotpro/wikipedia huggingface dataset:
Lipka I.

Lipka I. je prírodná rezervácia ev. č. 2266 neďaleko obce Vimperk v okrese Prachatice. Oblasť spravuje Správa NP a CHKO Šumava.
Predmetom ochrany sú spoločenstvá na podmáčanom stanovišti, úlohou je zaistenie ochrany a podmienok pre kriticky ohrozený druh všivca žezlovitého.
Jozef Hašto (psychiater)

Prof. MUDr. Jozef Hašto, PhD. (* 8. máj 1949, Banská Štiavnica) je slovenský psychiater a prednosta Psychiatrickej kliniky Fakultnej nemocnice v Trenčíne.
Životopis.
Je synom obchodníka Jozefa Hašta narodeného v USA, ktorý po Druhej svetovej vojne spravoval továreň a predajne na obuv. Keď mal 9 rokov jeho otca uväznil komunistický režim. Súčasťou trestu bolo aj prepadnutie majetku v prospech štátu. Keď mal 16 rokov, otec bol prepustený z väzenia a rehabilitovaný. Tento zážitok podnietil záujem mladíka o ľudskú psychiku a vyústil do rozhodnutia študovať psychiatriu.
Patrí medzi kľúčové osoby slovenskej psychiatrie. Je autorom viacerých tak odborných publikácií ako aj publikácií pre laickú verejnosť, ktoré boli preložené aj do cudzích jazykov.
V roku 1990 pôsobil na ministerstve zdravotníctva ako poradca pre psychiatriu. Je zástancom komunitnej psychiatrickej starostlivosti.
Okrem odbornej práce venuje veľa úsilia odbornému publikovaniu a osvete – hlavne búraniu predsudkov o psychiatrii, ktoré mnohým ľuďom bránia včas vyhľadať odbornú pomoc a získať lepšiu kvalitu života.
9. novembra 2016 ho prezident Andrej Kiska vymenoval za profesora v odbore sociálna práca.
Získal ocenenie Osobnosť roka Mesta Trenčín za rok 2000 v oblasti zdravotníctva, v roku 2009 cenu Biela vrana, ktoré udeľuje Aliancia Fair-play a VIA IURIS a cenu Ligy za duševné zdravie. Čestné členstvo v Českej psychiatrickej spoločnosti JEP 2009 za prínos pre českú psychiatriu. Má dve dcéry.
Jozef Hašto

Jozef Hašto môže byť:
Džumajrá Abrádž al-Imárát

Džumajrá Abrádž al-Imárát (arabs. جميرا أبراج الإمارات, angl. "Jumeirah Emirates Towers", "Emirates Tower Two") je druhá, nižšia budova z komplexu Abrádž al-Imárát v Dubaji v Spojených arabských emirátoch. Druhou, vyššou vežou je Al-Imárát burdž al-makátib (Emirates Office Tower).
Budova je vysoká 309 metrov vrátane antény, po strechu meria 261 metrov. Postavená bola v roku 2000 a je to 42. najvyššia budova na svete. V 51-poschodovej budove sa nachádza 5-hviezdičkový hotel skupiny Jumeirah Group Džumajrá funduk Abrádž al-Imárát.
Aubange

Aubange je belgická obec vo Valónskom regióne v provincii Luxembourg. 
Obyvateľstvo.
Obec má približne 15 709 obyvateľov (2010).
Mestské časti.
Od 1. januára 1977 obec Aubange pozostáva z týchto častí (bývalých obcí):
54 dole hlavou

54 dole hlavou je deviaty štúdiový album slovenskej rockovej skupiny Horkýže Slíže. Album bol vydaný dňa 21. októbra 2009.
Amyláza

Amyláza je enzým, ktorý zaisťuje štiepenie škrobu na jednoduchšie cukry. Amyláza patrí medzi hydrolázy. Amyláza je prvý enzým, ktorý bol nájdený a izolovaný pod menom "diastáza" Anselmom Payenom roku 1833. Existujú tri typy amylázy : α-amyláza, β-amyláza a γ-amyláza.
Živočíšne amylázy.
α-amyláza produkovaná slinnými žľazami sa nazýva ptyalín. Ptyalín obsiahnutý v slinách pri styku s potravou začne štiepiť škrob a zložené cukry. Amylázu produkuje tiež pankreas (slinivka brušná), ktorá sa nezastupiteľne podieľa na rozklade cukrov, tukov a bielkovín. Pankreatická amyláza sa podieľa na ďalšom štiepení cukrov.
Sladové amylázy.
Amylázy (α-amyláza a β-amyláza) sú rovnako obsiahnuté v slade, kedy počas rmutovania sladiny (približne v rozmedzí 60–70 °C) rozkládajú obilný škrob na dextrín a jednoduchšie cukry (hlavne maltózu), ktoré budú môcť neskôr skvasiť na alkohol; podobne pôsobia sladové amylázy pri výrobe whisky.
α-amyláza pracuje pri teplotnom optime 70°C, pri 80°C sa inaktivuje. Optimum β-amylázy nastáva pri 62°C; inaktivuje sa pri 75°C. Preto sa často pri rmutovaní sladina postupne zahrieva na rôzne teploty.
Ukazovateľom aktivity amylázy je tzv. diastatická mohutnosť.
Sladové amylázy sa používajú aj pri výrobe liehu a i. liehovín zo zemiakov a ďalších surovín, lebo sú schopné rozštiepiť aj iný než len obilný škrob.
BILLA

BILLA (skratka z nem. „billiger Laden“ – lacný obchod) je (pôvodne rakúska) značka jednej zo sietí supermarketov prevádzkovaných nemeckým koncernom REWE Group. Okrem toho je BILLA (resp. v niektorých prípadoch Billa) názov či hlavná časť názvu niekoľkých podnikov skupiny REWE Group v Európe, najmä tých, ktoré prevádzkujú obchody so spomínanou značkou BILLA; napríklad na Slovensku sa takýto podnik volá BILLA s.r.o. a v Rakúsku Billa, Aktiengesellschaft.
Značka Billa sa vyskytuje v krajinách: v Rakúsku, Česku, na Slovensku a v Bulharsku.
Na Slovensku v súčasnosti existuje 165 predajní BILLA.
Dejiny.
Zakladateľom podniku bol 7. decembra 1953 Rakúšan Karl Wlaschek z Viedne, ktorý otvoril prvý diskont. Vďaka širokému výberu tovaru a nízkym cenám sa rýchlo jeho firma začala zväčšovať a rozširovať do ďalších miest v Rakúsku. Na začiatku 60. rokov bolo už v prevádzke 45 pobočiek a v roku 1961 sa zaviedlo jednotné pomenovanie Billa pre celú obchodnú sieť. V tom istom roku bol zavedený bezobslužný predaj. Firma sa v priebehu 60. a 70. rokov rozrastala a rozširovala sortiment ponúkaného tovaru. Firma využila pád Železnej opony a začala expandovať na novo otvorené trhy.
V roku 1996 podnik kúpila nemecká skupina REWE Group, ktorá je najväčším obchodným reťazcom potravín v Európe.
REWE Group prevádzkuje obchody značky BILLA v 9 krajinách. Obchody značky BILLA existovali aj na poľskom trhu, no v roku 2010 všetky prevádzky v Poľsku prevzala francúzska sieť E.Leclerc. A existovali aj v Maďarsku, kde ich v roku 2002 prevzala obchodná sieť Spar.
Značka Clever.
Značka Clever je privátnou značkou spoločnosti Billa a vznikla už v roku 1999 v Rakúsku, kde sa nepredávala len v samotnom reťazci ale aj v supermarketoch Merkur. Výrobky tejto značky zožali veľký úspech a rozšírili sa aj do ďalších európskych krajín. Sortiment značky Clever obsahuje cestoviny, oleje, ryžu, konzervy, múku, ovocie a zeleninu, mrazené ale aj mliečne výrobky a krmivo pre domáce zvieratá.
Dumját

Dumját alebo staršie aj Dimját môže byť:
Milešický prales

Milešický prales je prírodná rezervácia ev. č. 1154 neďaleko obce Milešice v okrese Prachatice. Oblasť spravuje Správa NP a CHKO Šumava.
Predmetom ochrany je horská zmiešaná bučina prirodzeného zloženia. Ide o porast vo veku 250 - 300 rokov, ktorý je zvyškom pôvodného prirodzeného lesa.
Repisko (vrch v Spišskej Magure)

Repisko () je najvyšší vrch Spišskej Magury, krajinného celku Podhôľno-magurskej oblasti. Nachádza sa približne severozápadne od Kežmarku.
Poloha.
Vrch sa nachádza v západnej časti pohoria, v geomorfologickom podcelku Repisko, približne severozápadne od obce Ždiar. Nachádza sa v Prešovskom kraji, okrese Poprad a zasahuje do katastrálneho územia obce Tatranská Javorina. Vrcholom vedie hranica Tatranského národného parku a ochranného pásma Pieninského národného parku.
Opis.
Repisko leží na juhozápadnom okraji pohoria, na okraji národného parku. Juhovýchodne susedí vysoký Príslop, severozápadne susedí vysoký Suchý vrch a severovýchodne leží vysoká Okrúhla. Juhozápadnú a západnú časť masívu odvodňujú prítoky Javorinky, východne situované svahy odvádzajú vodu potokom "Kobylianka" cez Bystrú a Osturniansky potok do rieky Dunajec. Veľká časť vrchu je odlesnená.
Výhľady.
Vrch je z veľkej časti odlesnený a poskytuje zaujímavé výhľady, samotná vrcholová časť je čiastočne zalesnená a poskytuje tak obmedzený rozhľad. Z vhodných častí sú však jedinečné výhľady na Belianske a časť Vysokých Tatier, no okrem okolitých vrchov pohoria možno pri ideálnych podmienkach pozorovať Levočské vrchy, Pilsko i Babiu horu.
Prístup.
Na vrchol nevedie značkovaný chodník a najľahší výstup je zo sedla Pod Príslopom cez Príslop.
Príslop (Spišská Magura)

Príslop () je druhý najvyšší vrch v pohorí Spišská Magura. Leží nad obcou Ždiar, približne severozápadne od Spišskej Belej. 
Poloha.
Nachádza sa v západnej časti pohoria, v geomorfologickom podcelku Repisko. Leží v Prešovskom kraji, na hranici okresov Poprad a Kežmarok a zasahuje na katastrálne územie obcí Ždiar, Tatranská Javorina a Osturňa. Najbližšími sídlami sú západne situované Podspády a východne obec Ždiar, severne leží Osturňa. Hrebeňom vedie hranica Tatranského národného parku a ochranného pásma Pieninského národného parku.
Opis.
Príslop leží v hlavnom hrebeni, juhovýchodne od vrcholu dominantného Repiska. Severne sa nachádza Črchľa () a Okrúhla (), východne Zlomiská (), Solisko (), Prehrštie () a Javorinka (), južne Hlúpy (), Ždiarska vidla (), Havran () a Muráň () a západne Kýčera () a Repisko (). Západné svahy odvodňuje Javorinka a severné potok Bystrá v povodí Dunajca, voda z juhovýchodných svahov odteká Strednickým potokom do Bielej v povodí rieky Poprad. Na vrchol nevedie značený turistický chodník a na západnom úbočí sa nachádza prírodná rezervácia Goliašová. 
Výhľady.
Vrchol je pokrytý nesúvislým riedkym lesným porastom, ktorý umožňuje obmedzený rozhľad. Z vhodných lokalít je možno pozorovať okolité vrcholy Spišskej Magury, no tiež blízke Vysoké a Belianske Tatry, Pieniny, Ľubovniansku vrchovinu, Levočské vrchy a mnohé prihraničné vrchy južného Poľska.
Prístup.
Na vrchol nevedie značený turistický chodník, preto prístup je možný zo sedla Pod Príslopom na ceste I/66.
Pod Príslopom

Pod Príslopom () je horské sedlo v Podtatranskej brázde. Leží v okrese Poprad nad obcou Ždiar, približne severozápadne od Kežmarku a vedie ním Cesta Slobody.
Poloha.
Nachádza sa v Podtatranskej brázde, v jeho východnej časti, geomorfologickom podcelku Ždiarska brázda. Úzka brázda tu oddeľuje severne situovanú Spišskú Maguru od južne ležiacich Belianskych Tatier, ktoré sú geomorfologickou časťou Tatier. Nachádza sa medzi vrchmi Príslop () a Strednica () a prechádza ním cesta I/66, vedúca zo Spišskej Belej na hraničný priechod Lysá Poľana. Západne pod sedlom pramení Goliašov potok, ktorým odteká voda do Javorinky v povodí Dunajca, z východných častí vodu odvádza Strednický potok do Bielej v povodí Popradu. 
Sedlo leží v Prešovskom kraji, v okrese Poprad a na katastrálnom území obce Ždiar. Trávnaté sedlo obklopuje nesúvislý lesný porast a patrí do Tatranského národného parku.
Podspády

Podspády sú dedinkou a miestnou časťou Tatranskej Javoriny, obce v okrese Poprad na tzv. Ceste slobody.
Dedinka sa nachádza na rozmedzí Spišskej Magury, Podtatranskej brázdy a Belianskych Tatier, v údolí Javorinky. 
Zo Spišskej Belej vedie cez Podspády údolím Javorinky na hraničný priechod cesta I/66, z ktorej v dedinke odbočuje cesta nižšej kategórie na hraničný prechod Lysá Poľana.
Accuracy International AWM

Accuracy International AWM je odstreľovacia puška, ktorú vyrába Accuracy International a je tiež známa ako AWSM. Používa náboje .338 Lapua Magnum.
Počas vojny v Afganistane sa v novembri 2009 podarilo britskému vojakovi Craigovi Harrisonovi (Household Cavalry) s touto puškou vytvoriť ostreľovačský rekord, keď na vzdialenosť 2 475 metrov postupne zneškodnil dvoch členov Talibanu.
Vlastnosti.
AWM je opakovacia ostreľovačská puška. V porovnaní s radom AW má AWM väčšie nábojové komory, ktoré umožňujú použitie nábojov .300 alebo .338 Lapua Magnum.
AWM ostreľovačská puška je zvyčajne vybavená puškohľadom Schmidt &amp; Bender PM II 10x42, ktorý je podľa potreby vymeniteľný za puškohľady Schmidt &amp; Bender PM II 3-12x50, 4-16x50 alebo 5-25x56. Niektoré armády používajú puškohľady značky Carl Zeiss.
Strana maďarského dvojchvostého psa

Strana maďarského dvojchvostého psa alebo Maďarská strana dvojchvostého psa (maď. Magyar Kétfarkú Kutya Párt, skrátene MKKP) je recesistická politická strana v Maďarsku, založená v roku 2006 v Segedíne. Prejavom strany je predovšetkým street art.
Každý volebný kandidát strany sa volá "István Nagy", pretože Nagy je jedno z najpoužívanejších priezvisk v Maďarsku a István je veľmi časté krstné meno.
Nikola Gápová

Nikola Gápová (* 19. jún 1989, Poprad) je slovenská reprezentantka v ľadovom hokeji, hráčka SK Karviná. Slovensko reprezentovala na MS 2007 a 2008 a 2011 a na ZOH 2010. 
V roku 2011 bola členkou slovenského vysokoškolského výberu, ktorý na hokejovom turnaji hier XXV. Svetovej zimnej univerziády získal bronzové medaily.
V sezóne 2010/11 získala v bojoch o titul majstra Česka strieborné medaily, keď jej tím SK Karviná podľahol vo finále Slavii Praha pomerom 0:2 na zápasy.
Na majstrovstvách sveta 2011 vo Švajčiarsku zaznamenala v prvom stretnutí o záchranu s Kazachstanom svoj jediný bod v kanadskom bodovaní za prihrávku na gól Anny Džurňákovej. Tento gól znamenal víťazstvo Slovenska 1-0, čo bol prvý dôležitý krok k záchrane v Top divízii MS.
Puškohľad

Puškohľad je v zbraňovej technike optické zariadenie, ktoré sa upevňuje k zbrani pred alebo na miesto pôvodných mieridiel a uľahčuje zameriavanie na dlhšie vzdialenosti pretože približuje/zväčšuje cieľ. Ide vlastne o upravený ďalekohľad so zameriavacou osnovou. Puškohľady sa používajú predovšetkým na ostreľovačských a loveckých puškách.
Kanadské národné ženské hokejové družstvo

Kanadské národné ženské hokejové družstvo je jedno z najlepších národných ženských reprezentačných družstiev v ľadovom hokeji v histórii. Má zlatú medailu zo zimných olympijských hier 2002 v Salt Lake City, 2006 v Torine a 2010 vo Vancouveri. V Nagane v 1998 vybojovali striebornú medailu. Na majstrovstvách sveta vybojovali od roku 1990 10 zlatých a 4 strieborné medaily. Na ZOH 2010 vo Vancouveri zdolali 18:0.
Michael Haydn

Johann Michael Haydn (* 14. september 1737 Rohrau - † 10. august 1806 Salzburg) bol rakúsky hudobný skladateľ a mladší brat Franza Josepha Haydna. Zložil 24 omší, 2 rekviem, 114 graduále, 67 ofertórií, 30 symfónií, mnoho oratórií a niekoľko opier. Bol aj učiteľom Carla Maria von Webera a Antona Diabelliho.
Život.
Michael Haydn sa narodil v roku 1737 v dolnorakúskom mestečku Rohrau blízko maďarských hraníc. Jeho otcom bol kolár Mathias Haydn, ktorý pracoval tiež ako "Marktrichter", čo je úrad podobný starostovi. V roku 1745 Michael Haydn vstúpil do zboru katedrály Sv. Štefana vo Viedni, kde jeho brat Joseph pôsobil ako sopránový sólista už od roku 1740. Podľa nariadenia zbormajstra v kostole, Johanna Adama Karla Reuttera bol Joseph poverený, aby hudobne vzdelával svojho brata. Spoločne boli v zbore tri roky. Keď Josephov hlas zmutoval, Michael za neho nastúpil ako sólista a zostal v svätoštefanskom zbore až do roku 1755.
V roku 1757 bol povolaný do Veľkého Varadína (Grosswardein, dnes rumunské mesto Oradea) do služby arcibiskupa Sigismunda ako zbormajster, v roku 1762 prijal miesto vedúceho orchestra u arcibiskupa Hieronyma v Salzburgu, neskôr sa stal ešte organistom v kostole sv. Petra v Salzburgu, ktorý patril benediktínom. Počas prvých rokov svojej služby nevykonával podľa mienenia zamestnávateľa svoju prácu dostatočne, a preto boli prijatý aj ďalší hudobníci, medzi ktorými boli aj Leopold Mozart a jeho syn Wolfgang. Vďaka svojej manželke Márii Magdaléne Lipp zmenil Haydn neskôr svoj laxný prístup a začal sa práci plne venovať.
Dielo.
Haydn písal takmer vo všetkých hudobných formách, od komornej hudby cez orchestrálnu, ale jeho záľubou bolo skladať hudbu cirkevnú na liturgické texty. Hudobnému sprievodu týchto textov nepochybne venoval najväčšie úsilie. Michael Haydn mal averziu k tlači svojich diel, a tak väčšina jeho skladieb zostala v rukopise. Kompletná zbierka nepublikovaných prác Michaela Haydna je dnes uchovaná v knižnici benediktínskeho kláštora sv. Petra v Salzburgu.
OpenOffice.org Calc

OpenOffice.org Calc je open source tabuľkový procesor z kancelárskeho balíka OpenOffice.org. Je podobný s programom Microsoft Excel z balíka Microsoft Office. Svoje dokumenty ukladá do súborového formátu OpenDocument, ale dokáže pracovať aj s codice_1 súbormi z Excelu.
Apache OpenOffice Calc je tabuľkový kalkulátor - súčasťou softvérového balíka OpenOffice Apache.
Calc je podobný programu Microsoft Excel svojim ekvivalentným rozsahom funkcií. Calc je schopný otvárať a ukladať aj vo formáte Microsoft Excel. Veľkou vymoženosťou Calc-u ako aj balíka OpenOffice je ukladať súbor priamou do formátu PDF.
Predvolený formát súboru pre OpenOffice.org Calc (verzia 2.xa 3.x) možno nastaviť buď ako formát aplikácie Microsoft Excel alebo medzinárodný štandard OpenDocument Format (ODF) ISO / IEC 26300:2006. Calc tiež podporuje na otváranie a ukladanie širokú škálu iných formátov súborov napr.: CSV , HTML , SXC , DBF , DIF , UOF , SLK , SDC a ďalšie.
Zoznam ciest II. triedy na Slovensku

Zoznam ciest II. triedy na Slovensku obsahuje prehľad všetkých komunikácií, ktoré sú kategorizované ako cesty II. triedy.
ŽHK Iskra Banská Bystrica

ŽHK Iskra Banská Bystrica je slovenský ženský klub ľadového hokeja, založený v roku 2001, od sezóny 2001/2002 pravidelný účastník prvej ligy žien na Slovensku.
Steyr AUG

Steyr AUG je rakúska bullpup útočná puška kalibru 5,56 mm vyvinutá v skorých 70. rokoch firmou Steyr Mannlicher GmbH &amp; Co KG. AUG ("Armee Universal Gewehr") čo v preklade znamená "univerzálna vojenská puška", bola prijatá rakúskou armádou v roku 1977, kde nahradil starnúcu automatickú útočnú pušku StG 58 kalibru 7,62 mm. Radová výroba začala v roku 1978 a odvtedy je AUG štandardným vybavením rakúskych jednotiek a mnohých policajných útvarov. Takisto bol prijatý vojenskými zložkami Argentíny, Nového Zélandu, Bolívie, Ekvádoru, Írska, Luxemburska, Saudskej Arábie, Tuniska, Pakistanu a v roku 1988 tiež americkou agentúrou ICE (Immigration and Customs Enforcement).
Konštrukcia.
Zbraň používa uzamykanie záveru rotačným závorníkom ovládané tlakom plynov odoberaných cez regulátor z hlavne. Zaujímavosťou je tiež možnosť uzavretia regulátora a následné použitie zbrane ako opakovacej pušky. Zbraň nemá selektor režimu streľby, používa sa odstupňovaná spúšť: mierne stlačenie spúšte – jednotlivé výstrely a silnejšie stlačenie spúšte – automatická streľba. Vďaka priesvitnému plastovému zásobníku má strelec možnosť kontroly počtu ostávajúcich nábojov.
Zbraň bola na svoju dobu bola veľmi revolučná, kvôli použitiu polymérov na väčšine častí zbrane.
Varianty.
Podľa prevedenia.
Na puzdre záveru je napevno pripevnený puškohľad Swarowski s priblížením 1,5x.
Používatelia.
 Rakúsko Austrália Bulharsko Falklandské ostrovy Írsko Indonézia Maroko Omán Filipíny Argentína Nový Zéland Bolívia Ekvádor Luxembursko Saudská Arábia Tunisko Pakistan USA
Vrahovice

Vrahovice je mestská štvrť Prostějova, nachádzajúca sa východne od Prostějova, v Olomouckom kraji v Česku. Má viac ako 3 400 obyvateľov.
Chytľanovité

Chytľanovité (lat. Architeuthidae) je čeľaď z taxónu kalmary (Teuthida) resp. z taxónu Oegopsida. Patria do nej jedny z najväčších hlavonožcov.
Jediným rodom tejto čeľade je rod chytľan (iné názvy: kalmar, kalmár, krak, [bohemizmus] krakatica; lat. "Architeuthis"). V systémoch dávnejšej minulosti bolo od tohto rodu odčlenených viacero samostatných rodov.
V súčasnosti sa za jediný druh rodu "Architeuthis" považuje druh "Architeuthis dux" (slovenské názvy: chytľan obrovitý, kalmar [alebo kalmár] obrovitý, kalmar [alebo kalmár] obrovský, krak obrovský, krak obyčajný, [bohemizmus] krakatica obrovská, chytľan kráľovský). Donedávna však bolo od tohto druhu často odčlenených viacero samostatných druhov, ktorých presný počet bol sporný. V niektorých textoch bol jedným z týchto samostatných druhov druh "Architeuthis princeps" (slovenské názvy: chytľan kráľovský, krak obrovský, staršie: chobotnica) , ktorý sa väčšinou charakterizoval ako najväčší druh z rodu "Architeuthis". Vo viacerých textoch sa slovenské a/alebo latinské názvy druhov "Architeuthis dux" a "Architeuthis princeps" rozlične zamieňali, ako sčasti vidno aj na vyššie uvedených duplicitných slovenských názvoch.
Chytľany sú pravdepodobne pôvod legiend o krakenoch.
Systematika.
Súčasnosť.
Podľa súčasných názorov (na základe prác z rokov 1998 a 2013) rod "Architeuthis" zahŕňa len jeden druh - "Architeuthis dux" (po slovensky chytľan obrovitý - synonymá pozri v úvode článku). Tento druh sa niekedy ďalej delí na tieto poddruhy:
Minulosť.
Staršie, t.j. do roku 1998/2013, sa rod "Architeuthis" delil na viacero druhov, ale bola sporné, na koľko druhov sa má presne rozdeliť. Typický systém v druhej polovici 20. storočia (a na začiatku 21. storočia) vyzeral nasledovne:
rod "Architeuthis" (chytľan) [= dnešný druh "Architeutis dux" (chytľan obrovitý) v najširšom zmysle]:
Ako vidno, počet druhov v uvedenom systéme (ak si odmyslíme problematické položky "Architeuthis" sp. a "Architeuthis hartingii") môže byť:
Niektorí autori rozlišovali o niečo viac než vyššie uvedených 10 druhov, keď napríklad ako samostatné druhy uvádzali aj druhy "Architeuthis monachus" a "Architeuthis longimanus"; ďalšie možné samostatné druhy sú uvedené hore v súčasnom systéme ako synonymá poddruhov.
Charakteristika.
Podľa vyplavených alebo ulovených už mŕtvych exemplárov sa odhaduje priemerná dĺžka chytľana na 10 – 12 m a maximálna dĺžka na 18 m pre samice, pričom samce sú o trochu menšie. Živí sa mäsom, loví ryby a hlavonožce. Dospelé jedince vo veľkom loví vorvaň tuponosý.
Má 8 ramien pokrytých ozúbkovanými prísavkami a 2 dlhšie ktoré používa na lov. Na tele majú svetielkujúce orgány nazývané fotofory. 
Ako ich príbuzní chobotnice a sépie tiež dokážu meniť farbu pokožky a vidia veľmi dobre v polarizovanom svetle. Žijú vo veľkých hĺbkach, a preto o nich vieme len málo. Chytľan je rozšírený globálne okrem polárnych oblastí. Živý jedinec bol prvýkrát pozorovaný v roku 2004, išlo aj o prvý videozáznam.
Úsťová rýchlosť strely

Úsťová rýchlosť strely je v balistike rýchlosť, ktorú má projektil v okamihu, keď opúšťa ústie hlavne. Pohybuje sa od 170 do 380 m/s pri vzduchovkách až po viac ako 1 800 m/s pri tankových kanónoch.
Na soutoku

Na soutoku je prírodná rezervácia ev. č. 13626(5607) neďaleko obce Krejčovice v okrese Prachatice. Oblasť spravuje Správa NP a CHKO Šumava.
Predmetom ochrany sú prirodzené a samovoľné vývojové pochody v údolí Blanice, Křemenného a Milešického potoka, pozemky so zmiešaným lesným porastom, ohrozené a významné taxóny vyšších rastlín, kriticky ohrozené, silno ohrozené a ohrozené druhy živočíchov a všetky prirodzene vzniknuté štádiá prirodzene sa vyvíjajúcich spoločenstiev na v minulosti pozmenenom stanovišti.
Warren County

Warren County je názov štrnástich okresov (counties) v Spojených štátoch amerických:
V polích

V polích je prírodná pamiatka ev. č. 1614 neďaleko obce Zábrdí v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je bohatá lokalita vstavača obyčajného.
Washington County

Washington County je názov tridsiatich okresov (counties) v Spojených štátoch amerických:
Upolíny

Upolíny je prírodná pamiatka ev. č. 1239 neďaleko mesta Prachatice v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je vlhká lúka s bohatou kvetenou, hlavne žltohlavom európskym.
U poustevníka

U poustevníka je prírodná pamiatka ev. č. 1612 neďaleko obce Chroboly v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany sú podmáčané smrečiny a jelšiny s bohatou kvetenou.
U Piláta

U Piláta je prírodná pamiatka ev. č. 1242 neďaleko obce Vitějovice v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je suťový bukový porast s bohatým bylinným poschodím.
DuPage County

DuPage County je okres nachádzajúci sa v americkom štáte Illinois. Tento okres je súčasťou Metropolitnej oblasti Chicaga. Podľa odhadu U.S. Census Bureau z roku 2009 mal okres 925 530 obyvateľov, čo z neho robilo druhý najľudnatejší okres štátu Illinois, hneď po Cook County, s ktorým hraničí na severe a východe. V týchto dvoch okresoch sídli viac ako polovica obyvateľov štátu. Okres je rozdelený na deväť rôznych zoskupení miest (): Addison, Bloomingdale, Downers Grove, Lisle, Milton, Naperville, Wayne, Winfield a York.
São Miguel

São Miguel () je ostrov patriaci Portugalsku nachádzajúci sa v súostroví Azory. Je sopečného pôvodu. Rozlohou 747 km² je z celého súostrovia najväčší a najosídlenejší. Tiahne sa z východu na západ v dĺžke približne 62,5 km pri šírke 8 až 15 km. Povrch je hornatý a dosahuje maximálnu nadmorskú výšku 
Na ostrove žije približne 140 000 obyvateľov, z čoho 30 000 v hlavnom meste Ponta Delgada. Živia sa pestovaním ananásov, vína, citrusov a cukrovej repy. Na tomto ostrove, ako jedinom mieste v Európe, sa pestuje aj čaj.
Kloten

Kloten je mesto na severe Švajčiarska asi 20 od hraníc s Nemeckom. Patrí do zürišského kantónu, centrum Zürichu leží asi 5 km juhozápadne od centra Klotenu a samotný Kloten sa dá považovať za predmestie Zürichu.
Na miestnom hokejovom štadióne Kolping Arena sa v roku 2004 konali majstrovstvá sveta vo florbale a v roku 2009 majstrovstvá sveta v ľadovom hokeji.
Doprava.
Letisko Zürich patrí čiastočne do Klotenu a sídli tu Swiss International Air Lines. S mestami Zürich a Bülach je Kloten spojený diaľnicou A51.
LAW 80

LAW 80 "(Light Anti-armour Weapon 80"), niekedy chybne označovaná ako LAW 94 je prenosná protitanková zbraň používaná britskou armádou a inými. Bola vyvinutá koncom 80. rokov britskou firmou Hunting Engineering. Do výzbroje britskej armády sa dostala v roku 1988, kedy nahradil zastarané M72 LAW a Carl Gustaf.
Magyarosaurus

Magyarosaurus bol rod malého bylinožravého sauropóda zo skupiny Titanosauria. Žil v období vrchnej kriedy (stupeň mástricht, asi pred 71 až 65 miliónmi rokov) na území dnešného západného Rumunska.
Opis.
Magyarosaurus bol pomerne malý sauropód, dorastajúci do dĺžky len asi 5 až 6 m a vážiaci 1 t. Mal štyri stĺpovité nohy zhruba rovnakej veľkosti, úzke plecia, malú hlavu a relatívne dlhý chvost. Jeho charakteristickým znakom je však veľký pazúr na jednom z piatich prstov. Podobne ako ostatné titanosaury, telo mal pokryté chrbtovým pancierom, pravdepodobne slúžiacim na ochranu pred dravými dinosaurami. Vo svojej širokej papuli mal v prednej časti čeľustí rad kolíkovitých zubov, ktoré mu s najväčšou pravdepodobnosťou slúžili na požieranie rastlinného materiálu.
Objav a druhy.
Prvé pozostatky Magyarosaura boli objavené na území západného Rumunska (súvrstvie Sânpetru). Tieto pozostatky boli pôvodne opísané barónom Nopcsou v roku 1915 ako "Titanosaurus dacus". Druh v roku 1932 premenoval paleontológ Friedrich von Huene na "Magyarosaurus dacus". Druhové meno vyplýva z geografického rozloženia lokality, ktoré sa rozkladá na území Maďarska a Rumunska, ktorého dávni obyvatelia sa nazývali Dákovia. Von Huene v roku 1932 taktiež pomenoval ďalšie dve druhy: "M. hungaricus" a "M. transsylvanicus." 
Životné prostredie.
Niektorí paleontológovia nedávno prichádzali s tvrdením, že v prípade Magyarosaura nejde o sauropódneho trpaslíka, ale o mláďa normálne urasteného sauropóda. Histologický výskum z roku 2010 však opäť potvrdil, že ide skutočne o prípad ostrovného nanizmu a Magyarosaurus teda skutočne bol dinosaurím „trpaslíkom“. Patril tak k unikátnej faune „trpasličích dinosaurov“ z ostrova Haţeg. Na ostrove žil po boku opancierovaného nodosaura rodu Struthiosaurus, iguanodonta rodu Rhabdodon, malého teropóda nejasného systematického postavenia - Elopteryxa a hadrosaura rodu Telmatosaurus.
V populárnej kultúre.
Magyarosaurus sa krátko objavuje v jednom diele pseudo-dokumentu "Dinosaur Planet" (Planéta dinosaurov) z roku 2003.
Magyarosaurus sa objavuje aj v šiestom diele dokumentu "Planet Dinosaur" (Planéta Dinosaurus) od BBC z roku 2011.
Empire Field

Empire Field je dočasný ragbyový a futbalový štadión postavený na mieste bývalého štadióna Empire Stadium v parku Hastings Park v kanadskom meste Vancouver. Slúži od roku 2010 ako dočasný domovský štadión pre ragbyový klub BC Lions (Canadian Football League) a futbalový klub Vancouver Whitecaps (Major League Soccer), kým sa koncom roka 2011 nedokončí inštalácia novej zaťahovacej strechy na štadióne BC Place.
Výstavba štadióna Empire Field trvala 3 mesiace, jeho kapacita je 27 500 divákov, vrátane dvoch zakrytých tribún a 12 VIP lóží.
Po znovuotvorení štadióna BC Place bude štadión Empire Field zbúraný, pričom sa na jeho mieste ráta s výstavbou ihriska prístupného pre širokú verejnosť.
Tisy u Chrobol

Tisy u Chrobol je prírodná pamiatka ev. č. 1060 neďaleko obce Chroboly v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je rôznoveký zmiešaný lesný porast s prevahou buku a zastúpením javora, brestu a brezy. V podraste je hojne rozšírený tis obyčajný (Taxus baccata), najväčší známy výskyt v prachatickom predšumaví.
OpenOffice.org Writer

OpenOffice.org Writer je open source textový procesor z kancelárskeho balíka OpenOffice.org. Je podobný s programom Microsoft Word z balíka Microsoft Office a obsahuje obdobnú funkcionalitu. Východiskovým formátom pre ukladanie dokumentov je OpenDocument, ale program zvláda aj prácu s codice_1 dokumentmi Microsoft Word.
OpenOffice.org Base

OpenOffice.org Base je open source nástroj kancelárskeho balíka OpenOffice.org na vytváranie databáz. Jeho komerčnou alternatívou je Microsoft Access z balíka Microsoft Office. Po prvýkrát sa objavil v OpenOffice 2.0 a je založený na HSQLDB napísanom v jazyku Java. Vytvárané dokumenty sú ukladané do normovaného formátu OpenDocument.
Barberino di Mugello

Barberino di Mugello je obec v Taliansku v regióne Toskánsko v provincii Florencia.
Žije tu 10 853 obyvateľov (31. 12. 2009).
Amazon.com

Amazon.com, Inc. je americká nadnárodná technologická spoločnosť zameraná na e-commerce, cloud computing, online reklamu, digitálne streamovanie a umelú inteligenciu. Často sa označuje za „jednu z najvplyvnejších ekonomických a kultúrnych síl na svete“ a často sa považuje za jednu z najhodnotnejších svetových značiek. Patrí tiež medzi jednu z piatich veľkých amerických technologických firiem (Big Tech), spolu s Alphabet Inc. (materská spoločnosť Googlu), Apple, Meta (predtým Facebook, Inc.) a Microsoft.
Zakladateľ Jeff Bezos prevádzkoval už v roku 1994, v začiatkoch internetu kníhkupectvo Cadabra.com, ktoré o rok neskôr premenoval podľa rieky Amazonky na Amazon.com. V roku 1998 kúpil tiež Internet Movie Database (IMDb.com) a Alexa.com. Obrat spoločnosti v roku 2010 predstavoval sumu 34,204 miliárd USD a zisk 1,152 miliárd USD.
Morka domáca

Morka domáca alebo staršie moriak domáci (lat. "Meleagris gallopavo var. domesticus" alebo "Meleagris gallopavo f. domestica") je domestikovaná forma morky divej, teda severoamerického druhu z čeľade bažantovité. Je to najväčší (alebo po pštrosovi druhý najväčší) domestikovaný vták. 
Charakteristika.
Je to dôležitý hospodársky vták, chovaný hlavne na morčacie mäso. 
Samce sú výzorom väčšie ako samice. Samec je veľký a samica 1 meter. Samce sa vyznačujú veľkým robustným telom a veľkým chvostom. Samičky sú malé, majú menší chvost a krídla. Morky domáce majú červenú alebo ružovú hlavu, na ktorej sú malé oči a zaoblený zobák, na krku majú prevísajúcu kožu. Morka má dve nohy s tromi prstami a ostrohou. Samec sa volá moriak, samica morka a mláďa morča.
Alice Taglioniová

Alice Taglioniová (* 26. júl 1976, Ermont, Val-d’Oise) je francúzska herečka.
Životopis.
Pred kamerou sa prvýkrát objavila v roku 2001 v televíznej snímke "Quatre copains". Potom stvárnila hlavnú rolu v thrilleri "Brocéliande" (2002), rovnako ako vedľajšiu postavu vo filme "Le Pharmacien de garde" (2003). 
Počas natáčania "Grande École" sa zoznámila so svojim partnerom, francúzskym hercom Jocelynom Quivrinom (nar. 1979), ktorý v novembri 2009 tragicky zahynul na diaľnici A13 pri autonehode. Majú spolu syna "Charlieho" (nar. 18. marec 2009).
V roku 1996 bola zvolená za "Miss Korziky", regionálneho kola celoštátnej súťaže "Miss Francúzska".
OpenOffice.org Draw

OpenOffice Draw je open source vektorový grafický editor z kancelárského balíka OpenOffice.org. Dokumenty sa v ňom ukladajú do formátu OpenDocument, ale umožňuje tiež export do viacerých formátov ako BMP, JPEG či PNG.
Záver (zbraň)

Záver je súčasť zbraní, ktorej účel je uzavrieť nábojovú komoru. Záver uzatvára a niekedy aj uzamyká náboj v nábojovej komore a tiež slúži na vykonávanie opakovacej/samonabíjacej funkcie (výnimkou sú jednoranové, viacranové zbrane a revolvery, kde sa nachádza lôžkový záver).
Anafora

Anafora môže byť:
Anafora (liturgia)

Anafora (gr. ἀναφορά) je nosná časť liturgie verných a jedna z najstarších častí eucharistickej liturgie. V západnom obrade sa nazýva aj eucharistický alebo omšový kánon. V byzantskom obrade sa začína zvolaním "Stojme dôstojne a v bázni, pozorne vnímajme, aby sme v pokoji prinášali sväté vďakyvzdávanie" a končí sa prosbami zvolaním po speve "Dôstojné je". Modlitby anafory vystihujú obsah a zmysel liturgie, no väčšinu z nich sa kňaz v byzantskom obrade zvykne modliť potichu. Počas anafory prichádza k prepodstatneniu chleba a vína na telo a krv Ježiša Krista. Na základe rôznej anafory sa rozlišujú v byzantskom obrade (teda v gréckokatolíckej a pravoslávnej cirkvi) Liturgia svätého Jána Zlatoústeho a Liturgia svätého Bazila Veľkého. Veľmi zriedkavo sa používa aj anafora sv. Jakuba, Pánovho brata. Liturgia vopredposvätených darov nemá anaforu.
Panychída

Panychída (nesprávne "panachída") je krátka bohoslužba za zomrelých v gréckokatolíckej a pravoslávnej cirkvi. Je súčasťou pohrebu a často sa modlí aj na konci liturgie, resp. po nej, ak bola liturgia slúžená za zosnulých. Štruktúra panychídy: zvyčajný začiatok, tropáre, ekténia so zvolaním a prepustenie. Dlhá bohoslužba za zomrelých sa označuje ako parastas alebo niekedy aj "veľká panychída".
"Panychída" prenesene znamená smútočnú slávnosť vôbec.
Peňažná jednotka

Peňažná jednotka je početná jednotka umožňujúca, aby peniaze mohli slúžiť ako miera (t. j. meradlo) hodnoty. Menová jednotka (niekedy nazývaná len mena) je peňažná jednotka jedného štátu. Príklady sú: (jedno) euro, (jedna) slovenská koruna, sto forintov. Menová jednotka tvorí základ národnej menovej sústavy (takisto niekedy nazývanej mena). Podrobnosti definícií pozri nižšie a pozri aj článok mena.
Definícia.
Zhrnutie.
"Peňažná jednotka" je početná jednotka umožňujúca, aby peniaze mohli slúžiť ako miera hodnoty (t. j. aby sa dal určiť obsah dlhov vyjadrených peniazmi daného štátu). Peňažné jednotky sú napríklad (jedno) euro či (jedna) slovenská koruna. Niekedy (najmä mimo medzinárodných kontextov) sa výraz peňažná jednotka zvykne stotožňovať s výrazom menová jednotka (pozri nižšie).
"Menová jednotka" (nazývaná aj "mena") je peňažná jednotka jedného štátu (resp. určitého zoskupenia štátov). Príklady variantných definícií sú:
Charakteristika.
Názov.
V praxi sa menové jednotky rozlišujú uvedením názvu (vlastnej) peňažnej jednotky (napr. libra, koruna) a geografickej oblasti jej platnosti (napr. česká koruna, slovenská koruna) . Názov menovej jednotky obyčajne stanovuje aj zákon daného štátu (zoskupenia štátov).
Čiastkové jednotky.
Zákon štátu obyčajne stanovuje aj delenie jednotky na menšie jednotky. Väčšina krajín sveta používa vo svojom menovom systéme delenie základnej menovej jednotky na stotiny (t. j. 1 základná jednotka = 100 menších jednotiek). Iba Madagaskar a Mauritánia používajú delenie na pätiny základnej meny.
Číselné vymedzenie.
Zákon štátu stanovuje aj číselné vymedzenie jednotky. Napríklad v eurozóne je euro zároveň mena aj menová jednotka. V Japonsku však je mena jen, ale menová jednotka je 100 jenov; podobne v Maďarsku je mena forint, ale menová jednotka je 100 forintov.
Vecné vymedzenie.
Zákon štátu niekedy stanovuje aj spôsob vyjadrenia „reálnej“ hodnoty menovej jednotky, t. j. vymedzenie základu meny, a to spravidla buď ako ekvivalent istého množstva drahého kovu alebo ako ekvivalent istého množstva inej menovej jednotky (iných menových jednotiek). V niektorých starších textoch definícia menovej jednotky integrálne zahŕňa skutočnosť, že menová jednotka musí mať aj vecné vymedzenie (porovnaj vyššie). Najneskôr od rozpadu brettonwoodského systému začiatkom 70. rokov, ktorým došlo k definitívnemu ukončeniu akejkoľvek viazanosti mien na niečo „reálne“, je však možnosť ozajstného vymedzenia hodnoty menovej jednotky značne problematická. Podľa jednej teórie napríklad možno hodnotu menovej jednotky (aj dnes) prinajlepšom odvodiť historicky rekurentne odsledovaním všetkých menových reforiem, napr. pre nemeckú marku (po druhej svetovej vojne) sa hodnota podľa tejto teórie počítala takto: 1 nemecká marka = 1 ríšska marka = 1 bilión mariek = 1/3 toliara (pričom toliar už má jasnú väzbu na drahý kov); zákonná definícia nemeckej marky takto však pochopiteľne v praxi nevyzerala.
Menový kurz.
Na určenie vzájomných hodnôt jednotlivých menových jednotiek pri ich výmene slúži menový kurz.
Rick Ross

Rick Ross, vlastným menom William Leonard Roberts II (nar. 28. január 1976; Coahoma County, Mississippi, USA) je americký rapper. Svoj pseudonym získal podľa drogového bosa Freeway Ricky Rossa. Je takisto zakladateľom hudobného vydavateľstva Maybach Music Group a skupiny Triple C's. V roku 2008 začal spor s 50 Centom, v ktorom sa prezradila Rossova minulosť u polície.
Žiť

Žiť ( "Ikiru") je japonský film, ktorý režíroval Akira Kurosawa v roku 1952.
Dráma, v ktorej sa hlavný hrdina snaží zmysluplne vyrovnať s faktom, že mu ostáva len pol roka života.
Ethan Hawke

Ethan Green Hawke (* 6. november 1970, Austin, Texas, USA) je americký herec, spisovateľ a režisér. Medzi úspešné filmy, v ktorých hral patria "Spoločnosť mŕtvych básnikov" (1989), kde stvárnil rolu Todda Andersona či "Training Day", za ktorý získal nomináciu na Oscara.
Hawke je demokrat a v roku 2004 podporoval kandidáta na prezidenta Johna Kerryho a v roku 2008 Baracka Obamu.
Mount Batten

Mount Batten je asi 24 metrov vysoký útes na 600-metrovom polostrove v zátoke Plymouth Sound, Devon v Spojenom kráľovstve.
Oblasť bola osídlená už od doby bronzovej. Staroveku bola dôležitým prístavom, kadiaľ na Britské ostrovy prúdila podstatná časť dovážaného tovaru akým bolo napr. víno. V stredoveku bol Mount Batten dôležitým obranným bodom prístavu v zátoke. V roku 1652 bola na Mount Battene postavená kruhová veža pre delostrelectvo. 16. februára 1811 pri útesoch Mount Batten v oblasti Cony Cliff stroskotala fregata HMS "Amethyst". Počas prvej a druhej svetovej vojny slúžila zátoka za útesmi ako základňa pre lietajúce člny Royal Air Force a Royal Navy. Po tom čo v roku 1993 územie odkúpila súkromná spoločnosť, ktorá v okolí vybudovala prístav a centrum morských športov.
Štěrbů louka

Štěrbů louka je prírodná pamiatka ev. č. 1610 neďaleko obce Lhenice v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je vlhká lúka so vzácnou kvetenou.
Stádla (prírodná pamiatka)

Stádla je prírodná pamiatka ev. č. 1609 neďaleko mesta Prachatice v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je kamenitý svah s bohatým výskytom vstavačovca bazového.
Dvojradový motor

Dvojradový motor je radový piestový spaľovací motor s valcami v dvoch radoch.. Rady valcov môžu byť rovnobežné, rôznobežné, alebo ležať v spoločnej rovine.
Do skupiny dvojradových motorov patria:
Jamuna

Jamuna ( – Jamuná, , ) alebo Džamna alebo Jumna je rieka v štátoch Uttarákhand a Uttarpradéš v Indii. 
Je to najdlhší a najvodnatejší prítok Gangy. Je dlhá, povodie má rozlohu a priemerný prietok dosahuje 2 950 m³/s.
Na pravom brehu rieky, na východnom okraji mesta Ágra, stojí Tádž Mahal.
Skalka (prírodná pamiatka, okres Prachatice)

Skalka je prírodná pamiatka ev. č. 1608 neďaleko obce Svatá Maří v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je skalnatý odkryv žilovej žuly s tzv. turmalínovými slnkami.
História pamiatky.
Oblasť dnešnej prírodnej pamiatky je chránená už od 6. apríla 1940 výnosom SPÚ okresného úradu v Strakoniciach, ďalšie vyhlásenie prebehlo 10. februára 1958 uznesením "Lidového soudu" vo Vimperku. Posledné vyhlásenie súčasného stavu prebehlo 3. marca 1992. Na západnom okraji prírodnej pamiatky pred časom bola vykonávaná ťažba kameňa pomocou malého stenového lomu.
Polučí

Polučí je prírodná pamiatka ev. č. 1241 neďaleko obce Křišťanov v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je prirodzený bukový porast na kyslom podloží.
Citrónovník obrovský

Citrónovník obrovský (iné názvy: pumelovník , pumelo , šedok , pompel , citrónovník najväčší ; lat. "Citrus maxima" alebo "Citrus grandis") je druh citrónovníka, stálezelený strom. Jeho plod sa nazýva pumelo , šedok alebo pomelo . 
Charakteristika.
Pumelo má len málo kalórií a neobsahuje sodík, ale naopak je zdrojom veľkého množstva draslíka a vody. Pestuje sa hlavne v USA (v Kalifornii), Číne a Mexiku. V Európe sa pestuje v Španielsku, ale v ďaleko menšej miere. Pumelo sa konzumuje surové, bez kôry, tiež sa používa ako prímes do iných pokrmov. Kôra sa používa v čínskej kuchyni. Plod pumela dorastá až do váhy 5 kg, ale v komerčnej produkcii sú bežnejšie plody s váhou okolo 1 kg. Dužina pumela je svetlo žltá, oranžová až červená. Zvýšený podiel draslíka, minimum kalórií a tuku predurčuje pumelo ku konzumácii pri snahe o zníženie cholesterolu a prevencii proti srdcovým ochoreniam.
Pumelo obsahuje železo a vitamíny A a C.
Obsah látok v 100 g:
Pecorino

Pecorino (rímsky dialekt "Pecorinu") je typický tvrdý taliansky syr vyrábaný z ovčieho mlieka. Názov Pecorino vychádza z talianskeho slova "pecora", ktoré znamená "ovca", a je chránený v EÚ
Syr má smotanovú až syrovo-svetložltú farbu. Pecorino s dlhším zrením má vytvorenú kôrku syrovo-žltej farby rôznej hrúbky v závislosti na dĺžke zrenia. Chuť syra je slaná, výrazne pikantná.
Výroba syra je známa viac ako 2 000 rokov, opísali ju už Varro a Plínius Starší. 
Varianty.
Syr Pecorino existuje v štyroch variantoch spracovávaných typicky pre oblasť pôvodu:
Podhájí (prírodná pamiatka)

Podhájí je prírodná pamiatka ev. č. 1059 neďaleko obce Vacov v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je mokraďová lúka s hojným výskytom ohrozených a chránených druhov rastlín v údolí Mladíkovského potoka.
Liturgia svätého Jána Zlatoústeho

Svätá božská liturgia nášho otca svätého Jána Zlatoústeho je najčastejšie slávenou liturgiou v gréckokatolíckej a pravoslávnej cirkvi. Slávi sa väčšinu dní roka – okrem aliturgických dní (dní, kedy sa vôbec neslávi eucharistická liturgia) a ďalších 10 dní, kedy je predpísané sláviť liturgiu svätého Bazila Veľkého.
Štruktúra.
Liturgia svätého Jána Zlatoústeho sa skladá z troch základných častí:
Teologický význam.
Základným obsahom liturgie v byzantskom obrade je oslava, vďakyvzdanie a sprítomnenie Božieho diela spásy. Liturgia je radostnou oslavou vzkriesenia (veľkonočného tajomstva), a preto sa neslávi v pôstne dni. Texty liturgie sv. Jána Zlatoústeho majú aj výrazný dogmatický aspekt, časté sú najmä trojičné oslavné aklamácie (zvolania). Okrem vyznania viery je dogmaticky významný aj hymnus "Jednorodený Synu".
Autorstvo a historický vývoj.
Anaforu, ktorá je súčasťou tejto svätej liturgie, upravil a priniesol do Konštantínopolu sv. Ján Zlatoústy z Antiochie, preto tradične celá liturgia nesie jeho meno. Stalo sa tak pravdepodobne medzi rokmi 398 a 404, kedy bol sv. Ján konštantínopolským arcibiskupom. Súčasnú podobu liturgia sv. Jána Zlatoústeho získala v polovici 14. storočia pri poslednej väčšej reforme byzantského obradu za patriarchu Filothea Kokkina.
Na území Slovenska.
Do staroslovienčiny bola preložená v 9. storočí sv. Cyrilom a Metodom a ich spolupracovníkmi, podnes sa na území Slovenska slávi aj v cirkevnoslovanskom preklade. Ten sa textovo ustálil v polovici 17. storočia po reformách Petra Mohilu a moskovského patriarchu Nikona. V 30-tych rokoch 20. storočia vznikol v prostredí Gréckokatolíckej cirkvi na Slovensku prvý slovenský preklad liturgie sv. Jána Zlatoústeho, v súčasnosti používaný preklad je z roku 1997, do záväzného používania vstúpil 22. februára 1998.
Liturgia vopredposvätených darov

Liturgia vopredposvätených darov alebo liturgia vopred posvätených darov alebo svätá služba vopredposvätených darov (gr. Η Θεία Λειτουργία τῶν Προηγιασμένων (Δώρων), csl. Лїтургі́я преждеосвяще́нныхъ даро́въ) je špeciálna pôstna bohoslužba v gréckokatolíckej a pravoslávnej cirkvi. Slávi sa spravidla v stredy a piatky Veľkého štyridsaťdňového pôstu a v pondelok, utorok a stredu Veľkého týždňa. Zriedkavo sa slávi aj v iné dni vo Veľkom pôste, ak pripadne nejaký významnejší sviatok. Celkovo sa teda slúži asi 15 ráz do roka.
Špecifiká.
Liturgia vopredposvätených darov je známa od raných kresťanských čias, vznikla pravdepodobne zo zvyku domáceho prijímania eucharistie u prvých kresťanov a pustovníkov. Slávi sa spravidla večer, namiesto večierne. V byzantskom obrade je to bohoslužba s najsilnejšie vyjadrenou eucharistickou úctou. Má výrazne kajúci charakter, čo podčiarkuje jej štruktúra, texty aj špecifické nápevy. Počas bohoslužby sa niekoľko ráz na znak kajúcnosti a úcty robia tzv. "veľké metánie" (veľké poklony), keď si slúžiaci i ľudia kľakajú na kolená a zohýbajú sa tak, že sa čelom dotýkajú zeme.
Jej špecifikum je, že nemá anaforu a teda neobsahuje premenenie chleba a vína na Kristovo telo a krv. Pri tejto liturgii sa používajú eucharistické dary, ktoré boli premenené na liturgii sv. Bazila Veľkého, resp. sv. Jána Zlatoústeho v predchádzajúcu nedeľu. Podľa toho dostala liturgia vopredposvätených darov aj svoj názov. Niekedy sa pripisuje sv. Gregorovi Veľkému, rímskemu pápežovi, ale táto atribúcia nie je správna.
Štruktúra.
Liturgia vopredposvätených darov je vlastne spojením večierne a druhej časti "bežnej" liturgie (Jána Zlatoústeho alebo Bazila Veľkého) bez anafory.
Nosnými časťami sú Žalm 103 (104), 18. katisma Žaltára (žalmy 119-133), stichiry, vchod (sprievod) s kadidlom, čítania zo Starého zákona (z Genezis a Prísloví, vo Veľkom týždni z Exodu a Jóba), medzi ktorými je obrad požehnania so sviecou a kadidlom.
Nasleduje spev "Moja modlitba" s veršami zo žalmu 140, pri ktorom sa striedajú kňaz, resp. kantor a ľudia, pričom striedavo stoja a kľačia. Vo veľkom týždni nasleduje čítanie Evanjelia, resp. na sviatky čítanie Apoštola a Evanjelia.
Po ekténiách (prosbách) nasleduje vchod - slávnostný sprievod s už premenenými eucharistickými darmi, po ňom ďalšie prosby, prípravné modlitby pred prijímaním a rozdávanie eucharistie. Potom nasledujú ďakovné spevy a prepustenie ľudu.
Liturgia svätého Bazila Veľkého

Svätá božská liturgia nášho otca svätého Bazila Veľkého (gr. Η Θεία Λειτουργία του Μεγάλου Βασιλείου) je liturgiou gréckokatolíckej a pravoslávnej cirkvi. Slávi sa 10 ráz do roka. Jej štruktúra je zhodná s liturgiou svätého Jána Zlatoústeho, od ktorej sa odlišuje najmä svojou anaforou, ktorá je výrazne obsiahlejšia a dlhšia.
Autorstvo a história.
Autorstvo anafory sa pripisuje svätému Bazilovi Veľkému (asi 330 - 379), arcibiskupovi kappadóckej Cézarey. Bazil pravdepodobne upravil a doplnil nejakú staršiu anaforu. Štrukturálne reformy liturgie sv. Bazila prebiehali paralelne s reformami liturgie sv. Jána Zlatoústeho. V prvom tisícročí bola Bazilova liturgia považovaná za základnú eucharistickú liturgiu byzantského obradu a bola slúžená častejšie ako Zlatoústeho liturgia.
Kedy sa slúži.
Liturgia sv. Bazila Veľkého sa slávi 10 ráz do roka, konkrétne:
V predvečer Narodenia Pána a Bohozjavenia, na Veľký štvrtok a na Veľkú sobotu sa liturgia sv. Bazila spája s večierňou.
Haapajärvi

Haapajärvi je mesto a obec vo fínsku v kraji Pohjois-Pohjanmaa v provincii Oulu. Približne 458 kilometrov severne od Helsínk a 159 kilometrov južne od mesta Oulu. K 31. januáru 2011 mala obec 7 627 obyvateľov. Rozloha obce je 789,08 kilometrov štvorcových, z čoho 23,44 km² zaberajú vodné plochy. Hustota obyvateľstva je 9,96 obyvateľov na kilometer štvorcový.
Zimnica

Zimnica môže byť: